CELEX: 32013D0326
Language: fi
Date: 2013-06-21 00:00:00
Title: 2013/326/EU: Neuvoston päätös, annettu 21 päivänä kesäkuuta 2013 , kansallisten keskuspankkien ulkopuolisten tilintarkastajien hyväksymisestä tehdyn päätöksen 1999/70/EY muuttamisesta Österreichische Nationalbankin ulkopuolisten tilintarkastajien osalta

27.6.2013   
            
            
               FI
            
            
               Euroopan unionin virallinen lehti
            
            
               L 175/56
            
         NEUVOSTON PÄÄTÖS,
   annettu 21 päivänä kesäkuuta 2013,
   kansallisten keskuspankkien ulkopuolisten tilintarkastajien hyväksymisestä tehdyn päätöksen 1999/70/EY muuttamisesta Österreichische Nationalbankin ulkopuolisten tilintarkastajien osalta
   (2013/326/EU)
   EUROOPAN UNIONIN NEUVOSTO, joka
   ottaa huomioon Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn Euroopan keskuspankkijärjestelmän ja Euroopan keskuspankin perussäännöstä tehdyn pöytäkirjan ja erityisesti sen 27.1 artiklan,
   ottaa huomioon Euroopan unionin neuvostolle Österreichische Nationalbankin ulkopuolisista tilintarkastajista 17 päivänä huhtikuuta 2013 annetun Euroopan keskuspankin suosituksen EKP/2013/8 (1),
   sekä katsoo seuraavaa:
   
               (1)
            
            
               Euroopan keskuspankin (EKP) neuvoston suosittelemat ja Euroopan unionin neuvoston hyväksymät riippumattomat ulkopuoliset tilintarkastajat tarkastavat EKP:n ja niiden jäsenvaltioiden, joiden rahayksikkö on euro, kansallisten keskuspankkien tilit.
            
         
               (2)
            
            
               Österreichische Nationalbankista annettua lakia on muutettu siten, että Österreichische Nationalbank valitsee joka vuosi yhden ulkopuolisen tilintarkastajan ja yhden ulkopuolisen varatilintarkastajan eikä kahta ulkopuolista tilintarkastajaa ja kahta varatilintarkastajaa. Ulkopuoliselle varatilintarkastajalle annetaan toimeksianto ainoastaan siinä tapauksessa, että ulkopuolinen tilintarkastaja ei kykene suorittamaan tilintarkastusta.
            
         
               (3)
            
            
               Österreichische Nationalbankin ulkopuolisten tilintarkastajien ja ulkopuolisten varatilintarkastajien toimikaudet päättyivät tilikauden 2012 tilintarkastuksen jälkeen. Tämän vuoksi on tarpeen nimittää ulkopuoliset tilintarkastajat tilikaudesta 2013 alkaen.
            
         
               (4)
            
            
               Österreichische Nationalbank on valinnut KPMG Wirtschaftsprüfungs- und Steuerberatungs AG:n ulkopuolisiksi tilintarkastajikseen ja PwC Wirtschaftsprüfung GmbH:n ulkopuolisiksi varatilintarkastajikseen tilikaudeksi 2013.
            
         
               (5)
            
            
               Ulkopuolisten tilintarkastajien ja ulkopuolisten varatilintarkastajien toimikaudet voidaan uudistaa vuodeksi kerrallaan, kummankaan toimikauden kuitenkaan ylittämättä viiden vuoden kokonaisaikaa.
            
         
               (6)
            
            
               EKP:n neuvosto on suositellut, että KPMG Wirtschaftsprüfungs- und Steuerberatungs AG nimitetään Österreichische Nationalbankin ulkopuolisiksi tilintarkastajiksi ja PwC Wirtschaftsprüfung GmbH sen ulkopuolisiksi varatilintarkastajiksi tilikausiksi 2013–2017.
            
         
               (7)
            
            
               On aiheellista noudattaa EKP:n neuvoston suositusta ja muuttaa neuvoston päätös 1999/70/EY (2) sen mukaisesti,
            
         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen 1999/70/EY 1 artiklan 9 kohta seuraavasti:
   
      "9.   KPMG Wirtschaftsprüfungs- und Steuerberatungs AG hyväksytään Österreichische Nationalbankin ulkopuolisiksi tilintarkastajiksi ja PwC Wirtschaftsprüfung GmbH sen ulkopuolisiksi varatilintarkastajiksi tilikausiksi 2013–2017."
   
   2 artikla
   Tämä päätös tulee voimaan päivänä, jona se annetaan tiedoksi.
   3 artikla
   Tämä päätös on osoitettu EKP:lle.
   
      Tehty Luxemburgissa 21 päivänä kesäkuuta 2013.
      
         
            Neuvoston puolesta
         
         
            Puheenjohtaja
         
         M. NOONAN
      
   
   
      (1)  EUVL C 115, 23.4.2013, s. 1.
   
      (2)  EYVL L 22, 29.1.1999, s. 69.